recursal/SuperWikiNEXT-32B huggingface dataset:
Το **Ακρωτήριο Άισυ** ή **Άισυ Κέιπ** (αγγλ. *Icy Cape*) είναι ακρωτήριο στη βορειοδυτική ακτή της Αλάσκας, στη Θάλασσα Τσούκτσι του Αρκτικού Ωκεανού, σε γεωγραφικές συντεταγμένες 70°19΄47΄΄ Βόρειο πλάτος και 161°52΄27΄΄ Δυτικό μήκος.

Ανακαλύφθηκε και πήρε την ονομασία αυτή (δηλαδή «ακρωτήριο με πάγους») από τον γνωστό εξερευνητή Τζέιμς Κουκ στις 17 Αυγούστου 1778.

Η ξηρά στην άμεση περιοχή του ακρωτηρίου είναι επίπεδη, αποτελούμενη από αμμώδεις γλώσσες μεταξύ της Λιμνοθάλασσας Κασεγκαλούκ στα ανατολικά και της Λίμνης Σίκολικ (*Sikolik Lake*) προς το εσωτερικό της ξηράς.

Στα νερά έξω από το ακρωτήριο αφθονούν οι ροζ σολομοί (*Oncorhynchus gorbuscha*) και τα αρκτικά μαυρόψαρα (*Salvelinus alpinus*), ενώ συχνά φαίνονται και φάλαινες.

Στο παρελθόν υπήρχε στο ακρωτήριο σταθμός ραντάρ της Αμερικανικής Πολεμικής Αεροπορίας (συγκεκριμένα του δικτύου της «Distant Early Warning Line»).

Διοικητικώς το ακρωτήριο υπάγεται στον Δήμο Νορθ Σλόουπ, τον βορειότερο από τους 20 «δήμους» (στην πραγματικότητα τεράστιες περιοχές) της Αλάσκας. Σε δύο απογραφές πληθυσμού εμφανίσθηκε ως οικισμός, χωριό Εσκιμώων: το 1880, με την ονομασία **Οτόκ-κοκ** και 50 κατοίκους, και το 1890 με τη σημερινή ονομασία (Άισυ Κέιπ) και 57 κατοίκους.

* Το επεισόδιο «Ice» της πρώτης περιόδου του σίριαλ επιστημονικής φαντασίας *The X-Files* διαδραματίζεται στο Άισυ Κέιπ.

Παραπομπές
----------

1. ↑  Hough, Richard (1994). *Captain James Cook: a biography*. Νέα Υόρκη: Norton.
2. ↑  Gannett, Henry (1905). *The Origin of Certain Place Names in the United States*. Govt. Print. Off. σελίδες 164.
*Για τον κυβερνήτη του Μοντσερράτ, δείτε Άντριου Πιρς (διπλωμάτης)*

Ο **Άντριου Πιρς** (γεννήθηκε την 1η Δεκεμβρίου του 1937) είναι Βρετανός πολιτικός, πρώην μέλος του Συντηρητικού Κόμματος, ο οποίος υπηρέτησε ως μέλος του Ευρωπαϊκού Κοινοβουλίου στην περιφέρεια Τσεσάιρ Γουέστ  και Γουίραλ από το 1979 ως το 1989. Ήταν επίσης υποψήφιος ανεπιτυχώς με το Συντηρητικό Κόμμα στις γενικές εκλογές του 1970.
Μεταξύ άλλων θέσεων, ο Πιρς ήταν πρόεδρος της Βρετανικής Διεθνούς Εμπορικής Επιτροπής Λιανικών Πωλήσεων (British Retail Consortium) και πρόεδρος των Φίλων των Εθνικών Μουσείων του Λίβερπουλ.

Υπόβαθρο
--------

Γεννήθηκε το 1937, γιος του Χένρι Πιρς και της Έβελιν Άντριου, και μεγάλωσε στην πόλη Ότον. Φοίτησε στο Σχολείο του Ράινταλ στη Βόρεια Ουαλία και στη συνέχεια υπηρέτησε τη θητεία του για δύο χρόνια στη Βασιλική Πολεμική Αεροπορία. Το 1958 ξεκίνησε τις σπουδές του στο Κολέγιο Κινγκς του Νιούκασλ για ένα πτυχίο στα οικονομικά.

Πολιτική καριέρα
----------------

Ήταν προσωπικός συνεργάτης του Τσαρλς Μόρισον στις εκλογές του 1966 και επιλέχθηκε να είναι υποψήφιος με το Συντηρητικό Κόμμα στο Ίσλινγκτον Νορθ το 1968, αν και έχασε την επαναληπτική εκλογή του 1969 και ηττήθηκε στις γενικές εκλογές του 1970.

Εξελέγη στο Ευρωπαϊκό Κοινοβούλιο το 1979 στην  περιφέρεια Cheshire West και Wirral. Το 1984 ο Πιρς υπολογίζεται ότι δαπανούσε 453 ώρες ετησίως σε ταξίδια, στο πλαίσιο του αξιώματός του. Το 1988 έλαβε μέρος σε εκστρατεία για τις τοπικές οργανώσεις με σκοπό να συλλέξει προσφορές της Ευρωπαϊκής Οικονομικής Κοινότητας για δωρεάν φαγητό για οργανισμούς πρόνοιας, δηλώνοντας ότι ήταν "μπερδεμένος και απογοητευμένος" που κανείς στην εκλογική του περιφέρεια δεν το εφάρμοζε. Στις ευρωεκλογές του Ιουνίου του 1989, ο Πιρς δεν κατάφερε να επανεκλεγεί ευρωβουλευτής και στη θέση του εξελέγη ο Εργατικός Λϊντον Χάρισον.

Παραπομπές
----------

1. ↑  *Czech National Authority Database*. mub2016899302. Ανακτήθηκε στις 15  Ιανουαρίου 2021.
2. ↑  *Czech National Authority Database*. mub2016899302. Ανακτήθηκε στις 1  Μαρτίου 2022.
3. ↑  *www.europarl.europa.eu*. 1551. Ανακτήθηκε στις 20  Απριλίου 2022.
4. 1 2  *Czech National Authority Database*. mub2016899302. Ανακτήθηκε στις 17  Δεκεμβρίου 2022.
5. 1 2  www.europarl.europa.eu/meps/en/1551.
6. ↑  Andrew Pearce (Οκτώβριος 2013). *My Personal Story: In and Out of Europe*. Troubador Publishing. ISBN 1783060174. Ανακτήθηκε στις 15 Μαΐου 2016.
7. ↑  «'Big society' museum plans in Liverpool condemned». *BBC News*. 19-7-2010.. Ανακτήθηκε στις 15-5-2016.
8. ↑  «Tough times for clothing sector». *Belfast Telegraph*. 25-3-1992.
9. ↑  «N. Islington Tory Candidate». *North London Press*. 20-9-1968.
10. ↑  Jerry March (25-1-1984). «The EEC on the line: A tough life of travel and work». *Evening Leader*.
11. ↑  «Town loses out on free food». *Northwich Guardian*. 8-9-1988.
12. ↑  «Needy are 'missing out' on free food offer». *Daily Post*. 8 September 1988.
13. ↑  Geoff Barnes (19-6-1989). «Labour Push Out Pearce».

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 307453008
* LCCN: no2014007532
* NKC: mub2016899302

 |

 |
Η **Άκα Α΄** (απεβ. π. 20 π.Χ.) έζησε στο βασίλειο της Κομμαγηνής.

Βιογραφία
---------

Ήταν κόρη της Αντιοχίδος· ο πατέρας της μας είναι άγνωστος. Η Αντιοχίς ήταν κόρη τού Αντιόχου Α΄ Θεού της Κομμαγηνής και της Ισιάδος Φιλοστόργου των Αριοβαρζανιδών. Η Αντιοχίς και ο Αντίοχος Α΄ ήταν από τους Οροντίδες, την πρώτη δυναστεία της Αρμενίας. Μητέρα τού Αντιόχου Α΄ ήταν η Λαοδίκη Ζ΄ Θεά των Σελευκιδών, έτσι η Άκα Α΄ είχε Αρμενική και Ελληνική καταγωγή.

Ο Μιθριδάτης Β΄ της Κομμαγηνής χαιρετά την αδελφή του Λαοδίκη· ήταν θείος της Άκας Α΄ και πάππος της Άκας Β΄. Από τον τύμβο (tumulus) τού Καρακούς.
Λίγα γνωρίζουμε για τη ζωή της. Απεβίωσε μεταξύ τού τέλους της δεκαετίας του 30 και της αρχής της δεκαετίας του 20. Τάφηκε μαζί με την Αντιοχίδα και την Ισιάδα στον τύμβο (tumulus) τού Καρακούς. 

Αδελφός της Αντιοχίδος ήταν ο Μιθριδάτης Β΄ της Κομμαγηνής, πατέρας τού Μιθριδάτη Γ΄, τού οποίου η κόρη Άκα Β΄ ήταν ομώνυμη της εξαδέλφης του Άκας Α΄.

Πηγές
-----

* South Eastern Anatolia - Nemrut Dag (Mount Nemrut)
* Campbell-Scott, Roger. "Nimrud Dagh - A Sacred Mountain in Anatolia", in *Vanished Civilizations: The Hidden Secrets of Lost Cities and Forgotten Peoples*, pp. 194-197. Reader’s Digest Services P/L, Hong Kong, 1988. (ISBN 0-276-42658-4).
* R. Beck, Beck on Mithraism: Collected Works With New Essays, Ashgate Publishing Limited, 2004
Οι **Νεπαλέζοι** (νεπαλικά: नेपाली गण) είναι οι ινδοάριοι και σινοθιβετιανοί κάτοικοι του Νεπάλ σύμφωνα με τις διατάξεις του νεπαλικού νόμου υπηκοότητας. Η χώρα είναι πατρίδα πολλών εθνικοτήτων. Λόγω αυτού, οι Νεπαλέζοι δεν εξισώνουν την εθνικότητά τους με την εθνότητα και τη γλώσσα, αλλά την εξισώνουν με την υπηκοότητα και τη αφοσίωση. Οι περισσότεροι Νεπαλέζοι είναι υπήκοοι Νεπάλ, αν και στη χώρα ζουν επίσης μη υπήκοοι κάτοικοι, άτομα με διπλή υπηκοότητα και μετανάστες (οι οποίοι έχουν το δικαίωμα να διεκδικήσουν τη νεπαλική υπηκοότητα). Οι Νεπαλέζοι αποτελούνται τόσο από αυτόχθονες κατοίκους όσο και απογόνους μεταναστών από την Ινδία, το Θιβέτ και τμήματα της Βιρμανίας, του Γιουνάν και άλλων περιοχών (ακόμη και από την Κεντρική Ασία). Το Νεπάλ είναι μια πολυεθνική και πολυπολιτισμική χώρα. Η κοιλάδα της Κατμαντού, στην περιοχή των μέσων λόφων, αποτελεί ένα μικρό τμήμα της έκτασης της χώρας, αλλά είναι η πιο πυκνοκατοικημένη περιοχή της χώρας. Εκεί ζει σχεδόν το 5% του πληθυσμού της χώρας.

Παραπομπές
----------

1. ↑  «Decadal Growth :www.cbs.gov.np» (PDF). Αρχειοθετήθηκε από το πρωτότυπο (PDF) στις 31 Ιουλίου 2013.
2. ↑  «Nepalese peoples and nationality law». *The World Factbook*. CIA. Αρχειοθετήθηκε από το πρωτότυπο στις 24 Δεκεμβρίου 2018.
Γλωσσολογικός χάρτης της Ιταλίας. Μπορούμε να διακρίνουμε τη Γαλατοϊταλική γλώσσα στη Σικελία με το ανοιχτό πράσινο χρώμα.
Η **Γαλατοϊταλική γλώσσα της Σικελίας** (ιταλικά: Gallo-italico di Sicilia‎) είναι μια από τις Γαλατοϊταλικές γλώσσες η οποία λαμβάνει χώρα στη Σικελία σε κυρίως 2 Ιταλικές επαρχίες αλλά μπορεί να ακουστεί και σε άλλες 6 η οποίες αναφέρονται παρακάτω. Είναι απόγονος της διαλέκτου που μιλιόταν από Βορειοϊταλούς οι οποίοι μετανάστευσαν μαζικός από τη βόρεια Ιταλία στη Σικελία επί βασιλεία του Ρογήρου Α΄ κατά τον 11ο αιώνα μ.Χ. Η γλώσσα χαρακτηρίζεται ως υπό εξαφάνιση αφού μιλιέται από μόλις 60,000 ανθρώπους.

Περιοχές οπού ομιλείται
-----------------------

Η γλώσσα αυτή ομιλείται κυρίως σε χωρία ή κωμοπόλεις των παρακάτω επαρχιών:

* Επαρχία της Μεσσίνα
* Επαρχία της Έννα

Μπορεί όμως και να βρεθεί σε ορισμένα χωριά των παρακάτω επαρχιών:

* Επαρχία του Παλέρμο
* Επαρχία της Καλτανισσέττα
* Επαρχία των Συρακουσών
* Επαρχία της Κατάνης

Παραπομπές
----------

1. 1 2  Fiorenzo Toso, *Lingue d'Europa: la pluralità linguistica dei paesi europei fra passato e presente*, Baldini Castoldi Dalai, Milano 2006, σελ. 158. (Στα Ιταλικά)
2. ↑  Salvatore Carmelo Trovato, *La Sicilia*, in Cortelazzo et al. *I dialetti italiani*, UTET, Torino 2002, σελ. 882. (Στα Ιταλικά)
3. ↑  Ann Katherine Isaacs, *Immigration and emigration in historical perspective*, Edizioni Plus, Pisa 2007, σελ, 71.
Συντεταγμένες: 50°46′11″N 07°27′30″E﻿ / ﻿50.76972°N 7.45833°E﻿ / 50.76972; 7.45833

Η **Άιτορφ** (γερμ. Eitorf) είναι πόλη της Γερμανίας στη Βόρεια Ρηνανία-Βεστφαλία.

Γενικά
------

Είναι παρόχθια πόλη επί του ποταμού Σιέγκ. Βρίσκεται σε απόσταση περίπου 25 χιλιόμετρα ανατολικά της Βόνης και 50 χλμ. ΝΑ. της Κολωνίας. Ο συνολικός πληθυσμός της με τις γύρω υπαγόμενες στο δήμο περιοχές το 2010 αριθμούσε περίπου τους 19.400 κατοίκους.

Ιστορία
-------

Την περιοχή της κατέλαβαν αρχικά ο Ρωμαίοι και στη συνέχεια οι Φράγκοι. Επί εποχής Καρλομάγνου πέρασε στη γερμανική αυτοκρατορία στο Δουκάτο της Κάτω Λωρραίνης, για να καταλήξει στο Δουκάτο του Μπεργκ. Η πρώτη ιστορική αναφορά της πόλης φέρεται σε έγγραφο του 1144. Τότε στη θέση της πόλης φέρεται να ιδρύθηκε ένα μοναστήρι όπου και απετέλεσε έδρα ιπποτών μεταβαλλόμενο σε κάστρο με γύρω - γύρω δάση. Στους νεότερους χρόνους υπέστη τις συνέπειες που επέφεραν στη περιοχή γενικότερα ο τριακονταετής πόλεμος, ο πόλεμος της ισπανικής διαδοχής καθώς και ο πόλεμος της αυστριακής διαδοχής, όπου τα διάφορα στρατεύματα διέρχονταν από την περιοχή. Στις αρχές του 1800 η πόλη αρχίζει ν΄ αναπτύσσεται ως διοικητικό κέντρο της περιοχής. Την ίδια περίοδο κατά τις επιχειρήσεις του Μ. Ναπολέοντα πέρασε στη γαλλική επικράτεια μέχρι το 1813, απ΄ όπου και περιήλθε τελικά στην επαρχία της Ρηνανίας.

Κατά τον Β' Π.Π. η πόλη υπέστη συμμαχικούς αεροπορικούς βομβαρδισμούς όπου και ο πληθυσμός αναγκάστηκε να εγκαταλείψει τη πόλη και να καταφύγει στην ύπαιθρο. Μεγάλες καταστροφές υπέστησαν τότε οι γέφυρες επί του ποταμού Σιέγκ.

Πηγές
-----

* "Εγκυκλοπαίδεια Πάπυρος Larousse Britannica" τομ.16ος, σελ.346.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άιτορφ** |

* Επίσημη ιστοσελίδα της πόλης
* Διαδραστικός χάρτης της πόλης

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 237224657
* GND: 4014130-5

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Γερμανία
 |

 |
Η **Νετζμίε Παγκαρούσα** (αλβανικά: *Nexhmije Pagarusha*, 7 Μαΐου 1933 -7 Φεβρουαρίου 2020) ήταν Κοσοβάρα τραγουδίστρια και ηθοποιός. Πολλές φορές της είχε δοθεί ο τίτλος της Βασίλισσας της Αλβανικής Μουσικής.

Γεννήθηκε σε ένα μικρό χωριό της Παγκαρούσα, κοντά στην πόλη Μαλίσεβε, στο Κοσόβου, όπου τελείωσε και το γυμνάσιο. Αργότερα πήγε στο Βελιγράδι, όπου παρακολούθησε μουσικό σχολείο για τρία χρόνια. Τα πρώτα της βήματα τα έκανε ως τραγουδίστρια στον ραδιοφωνικό σταθμό της Πριστίνα, το 1948.

Στην πολυετή καριέρα της είναι δύσκολο να πεις κανείς σε ποιο είδος ανήκε καθότι τραγούδησε πολλά διαφορετικά είδη. Οι ερμηνείες της τόσο στην παραδοσιακή μουσική όσο και στην κλασσική μουσική — και ιδιαίτερα στην όπερα — θεωρούνται εξίσου σπουδαίες. Μερικά άλλα παρωνύμια που της έχουν αποδοθεί είναι *Το Αηδόνι του Κοσόβου* και *Madam Butterfly*. Ενώ στο Κόσοβο την αποκαλούσαν η *Τραγουδίστρια του Αιώνα*. 

Εκτός από το Κόσοβο και την Αλβανία είναι γνωστή και στη Βόρεια Μακεδονία, τη Βοσνία και Ερζεγοβίνη και τη Βουλγαρία καθώς και άλλες ευρωπαϊκές χώρες, στις οποίες έκανε πολλές περιοδείες. Ένα από τα πιο γνωστά της τραγούδια είναι το *Baresha*, το οποίο το συνέθεσε ο άνδρας της Ρέτζο Μουλίκι ενώ τους στίχους τους έγραψε ο Ριφάτ Κουκάι. Εκτός από το τραγούδι ασχολήθηκε και με το θέατρο και τον κινηματογράφο. Η καριέρα της τερματίστηκε το 1984, με μια μεγάλη συναυλία στο Σαράγιεβο. Το 2000 τραγούδησε μετά από 16 χρόνια απουσίας το τραγούδι *Për ty*, για ένα αλβανικό τηλεοπτικό σόου. Το 2012 έλαβε το βραβείο *Nderi i Kombit*, από τον Αλβανό πρόεδρο Μπουγιάρ Νισάνι.

Singles
-------

Η Παγκαρούσα ερμήνευσε πάνω από 150 τραγούδια κατά τη διάρκεια της καριέρας της. Μερικά από τα πιο επιτυχημένα είναι τα εξής: 

* *Baresha*
* *Ani mori nuse*
* *Mora testin*
* *Kur më shkon si zog n'hava*
* *Kur më del në derë*
* *Ke selvitë*
* *Ç'u ngrit lulja në mëngjes*
* *Çil njat zemër plot kujtime*
* *Dallëndyshe*
* *Një lule*
* *Zambaku i Prizrenit*
* *Sytë për ty i kam të njomë*

Φιλμογραφία
-----------

* *Makedonska krvava svadba*, (1967)
* *Jugovizija*, (1973)
* *Gëzuar viti i ri*, (1976)
* *E kafshoja terrin*, (1977)
* *I ikuri*, (1980)
* *Tre vetë kapërcejnë malin*, (1981)
* *Lepuri me pesë këmbë*,
* *Fluturimi i Micakut*,
* *Daullet e të çmendurve*,
* *Rexha i nënës në grazhd të kalit*,
* *Vrasësit bëjnë dasmë natën* (1997)

Παραπομπές
----------

1. ↑  «Nexhmije Pagarusha, një fenomen I papërsëritshëm». teksteshqip.com. Αρχειοθετήθηκε από το πρωτότυπο στις 15 Οκτωβρίου 2013. Ανακτήθηκε στις 5 Μαΐου 2017.
2. ↑  «Nexhmije Pagarusha nderohet nga Nishani me urdhrin "Nderi I Kombit"». teksteshqip.com. Αρχειοθετήθηκε από το πρωτότυπο στις 15 Οκτωβρίου 2013. Ανακτήθηκε στις 5 Μαΐου 2017.
3. ↑  «Nexhmije Pagarusha – Nexhmije Pagarusha». Discogs.com. Ανακτήθηκε στις 5 Μαΐου 2017.
4. ↑   *"Nderi i Kombit", Nexhmije Pagarusha*, Gazeta Express, 2012-11-29, ανακτήθηκε στις 2013-11-04
5. ↑  IMDB
6. ↑  IMDB
7. ↑  IMDB
8. ↑  IMDB
9. ↑  IMDB
10. ↑  NY Times

Εξωτερικοί σύνδεσμοι
--------------------

* Nexhmije Pagarusha στην IMDb
* Fan site (αλβανικά)

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μουσική
* Πύλη:Θέατρο
* Πύλη:Κινηματογράφος
 |

 |
Ο **Σερ Έντμουντ Λόρενς** (Sir Edmund Wickham Lawrence, GCMG, OBE (γεννήθηκε στο Σαιν Κιτς στις 14 Φεβρουαρίου 1932) είναι οικονομολόγος και υπηρέτησε ως Γενικός Κυβερνήτης του Αγίου Χριστόφορου και Νέβις. Ανέλαβε καθήκοντα, ως ο 3ος στη σειρά Γενικός Κυβερνήτης, στις 2 Ιανουαρίου 2013. Έπειτα από την αλλαγή της κυβέρνησης, αναγκάστηκε να παραιτηθεί από το αξίωμά του, στις 19 Μαΐου 2015. Υπηρεσιακά ανέλαβε στη θέση του ο Σάμιουελ Γουέιμαουθ Τάπλεϊ Σίτον.

Είναι ο ιδρυτής και ο διευθυντής της Εθνικής Τράπεζας του Αγίου Χριστόφορου-Νέβις-Ανγκουίλας (St Kitts-Nevis-Anguilla National Bank).

Καριέρα προτού γίνει Γενικός Κυβερνήτης
---------------------------------------

Ο Λόρενς δίδαξε σε σχολεία πρωτοβάθμιας εκπαίδευσης στο νησί ανάμεσα στο 1951 και 1954. Αποφοίτησε από το Πανεπιστήμιο του Λονδίνου το 1966 με πτυχίο στις Οικονομικές Επιστήμες. Εν συνεχεία δίδαξε στο Κολέγιο Ουόλμπρουκ (Walbrook College) από το 1967 ως το 1969. Επέστρεψε στην Καραϊβική, όπου ανέπτυξε καριέρα στον τραπεζικό και επιχειρηματικό τομέα.

Το 1970 ο Σερ Έντμουντ ίδρυσε την Εθνική Τράπεζα του Αγίου Χριστόφορου-Νέβις-Ανγκουίλας ΕΠΕ (SKNANB), η οποία έγινε η μεγαλύτερη τράπεζα αυτοχθόνων στην Καραϊβική. Ίδρυσε επίσης και άλλα τραπεζικά ιδρύματα, όπως την Εθνική Τράπεζα *National Bank Trust Company* (NBTC) το 1972, την ασφαλιστική εταιρεία *National Caribbean Insurance Company* (NCIC) το 1973 και την Εταιρεία Ενυπόθηκων Δανείων και Επενδύσεων (St. Kitts and Nevis Morgtage and Investment Company) το 2001.

Είναι ιδρυτικό μέλος της Διοικούσας Επιτροπής των επικεφαλής Εμπορικών Τραπεζών από αυτόχθονες (*Standing Committee of Chief Executives of Indigenous Commercial Banks*, σημερινή *Ένωση Τραπεζών της Καραϊβικής* (Caribbean Association of Banks) που υπάγεται στην CARICOM. Σήμερα συνεχίζει να είναι μέλος σε μη κερδοσκοπικούς οργανισμούς.

Τιμές
-----

Το 2010 διορίστηκε από τη βασίλισσα Ελισάβετ Β΄ Ιππότης του Τάγματος του Αγίου Μιχαήλ και του Αγίου Γεωργίου, σε αναγνώριση των υπηρεσιών του στον τραπεζικό και στον οικονομικό τομέα.

Προσωπική ζωή
-------------

Είναι Μεθοδιστής στο θρήσκευμα και παντρεμένος με τη Λαίδη Χάλντα (Hulda). Έχουν 6 παιδιά.

Παραπομπές
----------

1. ↑  «Sir Edmund Lawrence Sworn in as Governor General». St. Kitts and Nevis Observer. Αρχειοθετήθηκε από το πρωτότυπο στις 3 Φεβρουαρίου 2013. Ανακτήθηκε στις 10 Ιανουαρίου 2013.
2. ↑  Lawrenzi Jr. Geno (25 Δεκεμβρίου 2012). «Sir Cuthbert Steps Down, Sir Edmund Steps Up». *The St. Kitts-Nevis Observer*. Αρχειοθετήθηκε από το πρωτότυπο στις 2012-12-31.. Ανακτήθηκε στις 15 Ιανουαρίου 2013.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Ιουλίου 2013. Ανακτήθηκε στις 16 Ιουλίου 2013.
Οι **Βουρτάσοι** ή **Μπουρτάς** (αγγλικά: Burtas, ρωσικά: Буртасы, προφορά: Burtasy) ήταν μια συνομοσπονδία φυλών απροσδιόριστης ακόμα εθνογλωσσικής προέλευσης που κατοικούσε στη στέπα βόρεια της Κασπίας Θάλασσας (σημερινές περιφέρειες Ουλιάνοφσκ, Σαράτοφ, και Πένζα της Ρωσίας) στα μεσαιωνικά χρόνια. Οι Βουρτάσοι ήταν υποτελείς στους Χαζάρους. 

Η εθνική ταυτότητα των Βουρτάσων αποτελεί αντικείμενο διαμάχης, με θεωρίες που κάνουν λόγο για ουραλικής προέλευσης συνομοσπονδία φυλών (που πιθανόν αργότερα αφομοιώθηκε και υιοθέτησε κάποια τουρκική διάλεκτο), και γι' αυτό το λόγο προγόνων των σημερινών Μοχσά, ή ιρανικής προέλευσης, πιθανών προγόνων των σημερινών Μισάρ, ή ταταρικής προέλευσης από τον ποταμό Βόλγα, ή τσουβασικής (τουρκική φυλή) προέλευσης.

Πρόσφατα, κάποια λόγιοι προτείνουν και την αλανική προέλευση των Βουρτάσων ή και κάποιας άλλης ιρανικής εθνογλωσσικής ομάδας. Η αλανική (σαρματική) καταγωγή πιθανολογείται από το όνομα Μπουρτάς (Burt-as)/κυψέλη, μελίσσι - asses, (Burt σημαίνει κυψέλη, μελίσσι στα τουρκικά, και Asses είναι το όνομα με το οποίο αυτοπροσδιορίζονται οι Αλανοί, το οποίο συναντάμε και στους Οσσέτιους (Ossetians, Osse-tians, τους Αλανούς του Καυκάσου) και τους Γιάσσους (Jasses, J-asses, Jasz, τους Αλανούς της Ουγγαρίας).
Ο **Νικόλαος Βασιλειάδης** (1867-1945) ήταν Έλληνας λόγιος και ιατρός.

Βιογραφικά στοιχεία
-------------------

Γεννήθηκε στο Φανάρι, της Κωνσταντινούπολης το 1867. Σπούδασε στην Ευαγγελική Σχολή Σμύρνης και έπειτα εγκαταστάθηκε στην Αθήνα, όπου σπούδασε στην ιατρική σχολή του εκεί πανεπιστημίου. Στη συνέχεια μετέβη στη Γερμανία για να συνεχίσει τις σπουδές του και μετά την ολοκλήρωση τους επέστρεψε στην Κωνσταντινούπολη. Ασχολήθηκε με τη λογοτεχνία και αρθρογραφούσε σε φιλολογικά περιοδικά της Κωνσταντινούπολης και της Αθήνας. Η πρώτη του πεζογραφική συλλογή κυκλοφόρησε το 1910 στην Κωνσταντινούπολη και είχε τίτλο *Εικόνες Κωνσταντινουπόλεως και Αθηνών*. Το 1923, λόγω της Μικρασιατικής Καταστροφής, αναγκάστηκε να μετακομίσει στην Αθήνα, από όπου συνέχισε το λογοτεχνικό του έργο, μέχρι να πεθάνει το 1945, στο Παλαιό Φάληρο.

### Εργογραφία

Στα σημαντικότερα έργα του περιλαμβάνονται τα εξής:

* *Εικόνες Κωνσταντινουπόλεως και Αθηνών*, 1910.
* *Θρύλοι της Πόλης*, 1923.
* *Εικόνες απ’ το Φανάρι*, 1929.
* *Ανέκδοτα ποιήματα του Γ. Βιζυηνού*, 1940.
* *Εκκλησιαστική μουσική*, 1940.

Επίσης μετέφρασε αρκετά κείμενα, ενώ έγραφε αρχικά στην καθαρεύουσα και έπειτα στη δημοτική.

Παραπομπές
----------

1. 1 2  «Πανδέκτης: Βασιλειάδης Νικόλαος». *pandektis.ekt.gr*. Εθνικό Ίδρυμα Ερευνών. Ανακτήθηκε στις 9 Αυγούστου 2017.
2. 1 2  «Βασιλειάδης, Νικόλαος». *www.ygeiaonline.gr*. Εγκυκλοπαίδεια Δομή. Ανακτήθηκε στις 9 Αυγούστου 2017.

Εξωτερικοί σύνδεσμοι
--------------------

* Νικόλαος Βασιλειάδης στον *Πανδέκτη*, του Εθνικού Ιδρύματος Ερευνών.
Ο **Ναός Τιανίνγκ** (απλοπ. κινεζ. 天宁寺, παραδ. κινεζ. 天寧寺, λατινική μεταγραφή *Tiānníng Sì*) είναι ένα συγκρότημα βουδιστικών ναών, που βρίσκεται στο Διαμέρισμα Χσιτσένγκ του Πεκίνου. Οι γεωγραφικές συντεταγμένες του είναι 39°53΄37΄΄ Βόρειο πλάτος και 116°20΄24΄΄ Ανατολικό μήκος.

Το συγκρότημα περιέχει την οκτάπλευρη **Παγόδα του Ναού Τιανίνγκ**, που είναι κτίσμα του 12ου αιώνα (περ. 1100 έως 1119 ή 1120 μ.Χ. λίγο πριν από το τέλος της Δυναστείας Λιάο). Δεν πρέπει ωστόσο να συγχέεται με τον ομώνυμο Ναό Τιανίνγκ στην πόλη Τσανγκτζόου, που έχει την υψηλότερη παγόδα στον κόσμο, η οποία όμως ανεγέρθηκε τον 21ο αιώνα.

Αρχιτεκτονική
-------------

Ανάγλυφα στη νότια πρόσοψη της παγόδας
Πινακίδα πάνω από την μπροστινή πύλη του ναού
Η δεκατριώροφη κινεζική παγόδα έχει ύψος 57,8 μέτρα και οκταγωνική βάση. Είναι κατασκευασμένη από τούβλα και πέτρα, αλλά μιμείται το σχέδιο των ξύλινων αρχαιότερων παγόδων έχοντας διακοσμητικά υποστηρίγματα *ντόου-γκον*. Εδράζεται πάνω σε μια μεγάλη τετράγωνη βάση-εξέδρα και το κατώτατο τμήμα της έχει το σχήμα ενός βάθρου «σου-μέρου». 

Η παγόδα διαθέτει μια βεράντα, ωστόσο είναι τελείως συμπαγής στο εσωτερικό της, χωρίς το κλιμακοστάσιο που διαθέτουν μερικές παγόδες. Κάποια άλλα διακοσμητικά στοιχεία είναι οι αψιδωτές θύρες και οι ουράνιοι βουδιστικοί «φρουροί». Το σχέδιο αυτής της παγόδας ενέπνευσε εκείνο μεταγενέστερων κτισμάτων του είδους, όπως είναι η παρόμοια Παγόδα του Ναού Σισού του Πεκίνου, της εποχής της Δυναστείας των Μινγκ (κτισμένη το 1576).

Η δομή και τα διακοσμητικά στοιχεία της παγόδας έχουν παραμείνει τα ίδια από την εποχή της κατασκευής της, αλλά ο μεγάλος Σεισμός της Τανγκσάν του 1976 προκάλεσε τη θραύση και την πτώση της αρχικής κεραίας της παγόδας, που είχε σχήμα μαργαριταριού, στοιχείο που αναστηλώθηκε αργότερα.

Η έκταση του ναού Τιανίνγκ που περιβάλλει την παγόδα έχει επίσης ανακαινισθεί και ανακατασκευασθεί αρκετές φορές κατά τη διάρκεια των Δυναστειών των Μινγκ και των Τσινγκ. Ο ιστορικός της αρχιτεκτονικής Λιανγκ Σιτσένγκ (1901-1972), γνωστός για την ανακάλυψη και τεκμηρίωση των αρχαιότερων ξύλινων δομών στην Κίνα, εξύμνησε την Παγόδα του Ναού Τιανίνγκ ως ένα «ανόθευτο αρχιτεκτονικό σχέδιο της αρχαιότητας».

Παραπομπές
----------

Εξωτερικοί σύνδεσμοι
--------------------

* *China Through a Lens.org*: «About the Tianning Temple»
Ο **Έντι Μάγερς** (**Edmund Charles Wolf Myers**, Κένσινγκτον, Λονδίνο, Ηνωμένο Βασίλειο, 12 Οκτωβρίου 1906 – Stow on the Wold, Gloucestershire, Αγγλία, 6 Δεκεμβρίου 1997) ήταν Βρετανός αξιωματικός που πολέμησε στον Β΄ Παγκόσμιο Πόλεμο. Από τον Οκτώβριο του 1942 έως τις αρχές του 1944 έδρασε στην κατεχόμενη από τους Ναζί Ελλάδα, συμμετέχοντας στην Εθνική Αντίσταση ως επικεφαλής της στρατιωτικής (βρετανικής) αποστολής. Πήρε μέρος στην επιτυχημένη ανατίναξη της γέφυρας του Γοργοπόταμου τον Νοέμβριο του 1942 (επιχείρηση «Χάρλινγκ»), μαζί με Έλληνες αντάρτες του ΕΛΑΣ και του ΕΔΕΣ. Επίσης οργάνωσε την ανατίναξη της γέφυρας του Ασωπού (Ιούνιος 1943) στο πλαίσιο μιας ευρύτερης επιχείρησης σαμποτάζ (κωδική ονομασία «Animals») που σκοπό είχαν την παραπλάνηση των κατοχικών αρχών σχετικά με την επικείμενη απόβαση των Συμμάχων στην Ευρώπη. Ο Μάγιερς ενεπλάκη στις διαφωνίες και συγκρούσεις μεταξύ των αντιπάλων ανταρτικών δυνάμεων της Ελλάδας, γεγονός που του δημιουργούσε μεγάλο εκνευρισμό και έπεσε σε δυσμένεια από τη Βρετανική κυβέρνηση, οπότε και αντικαταστάθηκε από τον συμπολεμιστή του, ταγματάρχη Κρις Γουντχάους και υποχρεώθηκε να εγκαταλείψει την Ελλάδα. Αργότερα, ως μέλος του Σώματος των Μηχανικών του Βρετανικού Στρατού έλαβε μέρος στη Μάχη του Άρνεμ (Σεπτέμβριος 1944), όπου και τραυματίστηκε. Για τη συμμετοχή του τιμήθηκε με στρατιωτικό μετάλλιο. Το 1955 εξέδωσε τις αναμνήσεις του από τον καιρό του στην Ελλάδα, ένα βιβλίο υπό τον τίτλο «Greek Entanglement» («Η Ελληνική Περιπλοκή»)

Παραπομπές
----------

1. 1 2  F35293. Ανακτήθηκε στις 9  Οκτωβρίου 2017.
2. 1 2  «Oxford Dictionary of National Biography» (Αγγλικά) Oxford University Press. Οξφόρδη. 2004. 68832.
3. 1 2  (Πολωνικά) *MAK*. 9810688810205606.
4. ↑  "Η ανατίναξη της γέφυρας του Γοργοποτάμου" Ανακτήθηκε στις 13/8/2019
5. ↑  David Brewer, "Ελλάδα, 1940 - 49" (έκδοση Πατάκης, 2016), σελ. 407
6. ↑  Ελένη Μπίστικα: "Ωραίος σαν Αγγλος, ηρωικός σαν Ελληνας" Ανακτήθηκε στις 13/8/2019
7. ↑  "Τα σχόλια των Κρις Γουντχάουζ, Εντι Μάγιερς, Κ. Βάρναλη, Κομνηνού Πυρομάγλου, Ν. Ζαχαριάδη, Στ. Σαράφη, Παναγιώτη Κανελλόπουλου και των Ναζί για τον Αρη Βελουχιώτη" Ανακτήθηκε στις 13/8/2019

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 6010736
* LCCN: n87898890
* ISNI: 0000 0000 6320 7982
* GND: 129414123
* SUDOC: 077724135

 |

 |
Σχέδιο του ναού.
Ο αρχαίος αιγυπτιακός **Ναός στο Εζμπέτ Ρούσντι** ανακαλύφθηκε κοντά στο σύγχρονο χωριό Εζμπέτ Ρούσντι, που βρίσκεται λίγο βόρεια από το Τελ ελ Ντάμπα, την αρχαία Άβαρι, και χρονολογείται από τη Δωδέκατη Δυναστεία. Ανασκάφτηκε πρώτη φορά το 1951 από τον Shehata Adam ο οποίος δούλευε για την Αιγυπτιακή Υπηρεσία Αρχαιοτήτων. Ο ναός ανασκάφηκε ξανά το 1996 από την αυστριακή αποστολή υπό τον Μάνφρεντ Μπίετακ. 

Το συγκρότημα του ναού έχει τυπική διάταξη ναού του Μέσου Βασιλείου. Έχει διαστάσεις 31 επί 42,5 μέτρα και είναι χτισμένος από άψητες πλίνθους. Σύμφωνα με τον πρώτο που έκανε την ανασκαφή Shehata Adam, ο ναός χτίστηκε από το φαραώ Αμενεμχέτ Α΄. Μια στήλη που βρέθηκε εδώ χρονολογείται από την εποχή του Σέσωστρι Γ΄ και φαίνεται ότι ο ναός επεκτάθηκε κατά τη διάρκεια της βασιλείας του

Όμως, οι αυστριακές ανασκαφές έδειξαν ότι κάτω από το ναό εκτείνεται παλιότερη δομή, που από τα κεραμικά εκεί μπορεί να χρονολογηθεί στο πρώτο μισό της 12ης Δυναστείας. Στον ίδιο το ναό αποδόθηκε νέα χρονολογία κατασκευής στο περίπου μέσα της 12ης Δυναστείας ίσως στο έτος 5 της βασιλείας του Σέσωστρι Γ΄, όπως υποδεικνύει η παραπάνω αναφερόμενη στήλη. Η είσοδος ήταν στη βόρεια πλευρά, όπου τα τείχη ήταν πιο ισχυρά και φαίνεται ότι σχηματίζανε πυλώνα. Η είσοδος κάποτε ίσως να ήταν περιστοιχισμένη από πλάκες από ασβεστόλιθο καλυμμένες με επιγραφές. Ο ίδιος ο ναός βρισκόταν μέσα σε μια ανοιχτή αυλή. Στη δυτική πλευρά πίσω από την κύρια είσοδο υπήρχε ένας μικρός ναΐσκος, ενώ ο κύριος ναός βρισκόταν απέναντι από τη βόρεια είσοδο. Πίσω από την είσοδο του ναού βρισκόταν περίστυλη αυλή ίσως με οκτώ κίονες. Κάποιες από τις βάσεις των κιόνων αυτών έχουν βρεθεί. Ανατολικά και δυτικά αυτής της αυλής υπήρχαν σε κάθε πλευρά δύο μικρότεροι θάλαμοι, ενώ στη νότια πλευρά υπήρχαν τρία μικρά λατρευτικά ιερά. Ο ναός ήταν μέρος του ευρύτερου συγκροτήματος, το οποίο περιελάμβανε στην ανατολική πλευρά αποθηκευτικούς και διοικητικούς χώρους, τα υπολείμματα των οποίων έχουν ανασκαφεί. 

Στο ναό βρέθηκαν πολλά αγάλματα ανώτερων αξιωματούχων και βασιλέων.

Παραπομπές
----------

1. 1 2 3  Wilkinson, Richard H. (2000). *The Complete Temples of Ancient Egypt*. New York: Thames & Hudson. σελ. 109. ISBN 0-500-05100-3.
2. ↑  S. Adam: *Report on the Excavations of the Department of Antiquities at Ezbet Rushdi*, in: *ASAE* 56 (1959), 207-226.
3. ↑  Ernst Czerny, Ezbet Rushdi www.auaris.at
4. ↑  Ernst Czerny: *Tell el-Dab´a XXII, "Der Mund der beiden Wege", Die Siedlung und der Tempelbezirk des Mittleren Reiches von Ezbet Ruschdi, Volume 1* Vienna 2015, (ISBN 9783700169949), p. 133
5. ↑  Ernst Czerny: *Tell el-Dab´a XXII*, vol 1, p.82-85
6. ↑  Ernst Czerny: *Tell el-Dab´a XXII*, vol 1, p. 90
7. ↑  Ernst Czerny: *Tell el-Dab´a XXII*, vol 1, p. 427-440
Συντεταγμένες: 50°44′15.0″N 6°5′15.7″E﻿ / ﻿50.737500°N 6.087694°E﻿ / 50.737500; 6.087694

Ο ποταμός **Βουρμ** (γερμανικά: *Wurm*) είναι ποταμός που διαρρέει τη Ρηνανία-Βεστφαλία της δυτικής Γερμανίας. Έχει μήκος 53 χιλιόμετρα και η λεκάνη απορροής του ανέρχεται σε 354 τετραγωνικά χιλιόμετρα.

Γεωγραφία
---------

Ο Βουρμ είναι αριστερός παραπόταμος του ποταμού Ρόερ. Ο Ρόερ με τη σειρά του είναι παραπόταμος του Μεύση.

Οι πηγές του Βουρμ βρίσκονται σε δάση δυτικά της πόλης Άαχεν. Από εκεί ο Βουρμ διαρρέει σήμερα μέσω καναλιών το Άαχεν, μέχρι την επανεμφάνιση του στην "Πλατεία Ευρώπης" ανατολικά του Άαχεν. Βόρεια της πόλης Άαχεν (ανάμεσα στις πόλεις Κερκράντε και Χερζόγκενραθ, ο ποταμός σχηματίζει τα σύνορα με την Ολλανδία για περίπου 10 χιλιόμετρα. Εκβάλλει στον Ρόερ κοντά στην πόλη Χάισενμπεργκ.

Άλλες πόλεις που διαρρέει ο Βουρμ είναι οι Βούρσελεν, Ούμπαχ-Πάλενμπεργκ και Γκέζελκιρχεν.

Το όνομα "Βουρμ" λέγεται ότι προέρχεται από τη γερμανική λέξη "warm" που σημαίνει, όπως και στα αγγλικά, "ζεστός", καθώς οι πηγές του τροφοδοτούνται από τις ιαματικές πηγές του Άαχεν.

Γκαλερί
-------

* Μέανδροι του Βουρμ κοντά στο ΚόλσαιντΜέανδροι του Βουρμ κοντά στο Κόλσαιντ
* Στην ερημιάΣτην ερημιά
* Το κάστρο Ρίμπουργκ κοντά στην Ούμπαχ-ΠάλενσμπεργκΤο κάστρο Ρίμπουργκ κοντά στην Ούμπαχ-Πάλενσμπεργκ
* Νερόμιλος κοντά στην πόλη ΣβάιμπρουγκενΝερόμιλος κοντά στην πόλη Σβάιμπρουγκεν
* Κάστρα στο ΓκέζελκιρχενΚάστρα στο Γκέζελκιρχεν
* Η κοιλάδα του Βουρμ κοντά στο ΣέγκεραθΗ κοιλάδα του Βουρμ κοντά στο Σέγκεραθ

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Γερμανία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 11145193367670460499
* GND: 4307797-3
* BNF: cb11974840q (data)

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Wurm  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Νικόλαος Γ΄**, τσεχ. Mikuláš III. (π. 1339 - 9 Ιουλίου 1394) από τον Οίκο των Πρεμυσλιδών ήταν δούκας της Οπάβα (1367-77) και δούκας τού Γκλουμπτσύτσε (1377-94).

Βιογραφία
---------

Ήταν ο δευτερότοκος γιος τού Νικολάου Β΄ δούκα της Οπάβα και της Χέντβιχ των Πιαστ-Σιλεσίας, κόρης τού Κορράδου Α΄ δούκα της Ολεσνίτσα/Ελς. Ήταν ο μόνος γιος του από τον δεύτερο γάμο του.

Το 1365 διαδέχθηκε τον πατέρα του μαζί με τους αδελφούς του. Στην αρχή κυβέρνησαν από κοινού· το 1367 διαίρεσαν την κτήση: ο πρωτότοκος Ιωάννης Α΄ (από τον 1ο γάμο) έλαβε το Ράτσιμπορς (και τη συγκυβέρνηση στην Οπάβα), ενώ οι υπόλοιποι, ο Νικόλαος Γ΄, ο Βεντσέσλαος Α΄ και ο Πρέμυσλ Α΄ συνέχισαν να κυβερνούν μαζί. Το 1377 μοίρασαν την Οπάβα και ο Ιωάννης Α΄ έλαβε το Κρνοβ, ο Νικόλαος Γ΄ απέσπασε το Γκλουμπτσύτσε, ενώ οι Βεντσέσλαος Α΄ και Πρέμυσλ Α΄ το υπόλοιπο της Οπάβα.

To 1381 απεβίωσε ο Βέντσεσλας Β΄ και το μερίδιό του κληρονόμησε ο Πρέμυσλ Α΄. Ο Νικόλαος Γ΄ είχε συνεχώς οικονομικές δυσκολίες και τελικά υποθήκευσε τις περιοχές του Γκλουμπτσύτσε, Ζλάτε Χόρυ, κ.ά. στον θείο του Κορράδο Β΄ δούκα της Λέγκνιτσα/Ελς. Το 1394 απεβίωσε άγαμος και τον κληρονόμησε ο Πρέμυσλ Α΄, που κατάφερε να αποπληρώσει το χρέος και να ανακτήσει το μερίδιο αυτό τού δουκάτου.

Πηγές
-----

* Ludwig Petry et al.: Geschichte Schlesiens, vol. 1, Sigmaringen, 1988, ISBN 3-7995-6341-5, pp. 171 and 184.
* Hugo Weczerka (ed.): Handbuch der historischen Stätten: Schlesien, Stuttgart, 1977, ISBN 3-520-31601-3, genealogical tables on pages 600 and 601.
Συντεταγμένες: 52°15′15″N 21°0′33″E﻿ / ﻿52.25417°N 21.00917°E﻿ / 52.25417; 21.00917

Ο Ναός της Αγίας Μαρίας, όπως φαίνεται από την όχθη του ποταμού Βιστούλα.
Ο **Ναός Επίσκεψης της Θεοτόκου** (πολωνικά: *Kościół Nawiedzenia Najświętszej Marii Panny*), αλλιώς και **Εκκλησία της Αγίας Μαρίας** (Kościół Μariacki), είναι Ρωμαιοκαθολικός ναός της Βαρσοβίας. Είναι ένα από τα παλαιότερα κτίρια και ελάχιστα σωζόμενα δείγματα γοτθικής αρχιτεκτονικής στην πόλη.

Ιστορία
-------

Ο ναός της Αγίας Μαρίας,έργο του ζωγράφου Μπερνάρντο Μπελότο, 1770.
Ο ναός της Παναγίας βρίσκεται στην τοποθεσία αρχαίου τόπου παγανιστικής λατρείας. Θεμέλιο λίθο της εκκλησίας αποτέλεσε ο Ντζάνουζ Α' ο παλαιός, δούκας της Μασοβίας και η σύζυγός του Ντανούτ της Λιθουανίας, το 1410. Η εκκλησία εγκαινιάστηκε το 1411 και από τότε έως σήμερα έχει τροποποιηθεί, κατεδαφιστεί και ξαναχτιστεί πολλές φορές.

Το πιο εντυπωσιακό χαρακτηριστικό του ναού είναι ο πύργος του, που χτίστηκε το 1518 και είναι ορατός από μεγάλη απόσταση. Ο πύργος απεικονίζεται στις παλαιότερες εικόνες της Βαρσοβίας.

Κατά τη διάρκεια του Β 'Παγκοσμίου Πολέμου, η εκκλησία ισοπεδώθηκε εσκεμμένα από τους Γερμανούς και ανακατασκευάστηκε το 1947-1966 από την Μπεάτα Τριλίνσκα.

Πίσω από την εκκλησία βρίσκεται μικρό πάρκο που οδηγεί στην όχθη του ποταμού Βιστούλα. Στην πλατεία που βρίσκεται μπροστά από το ναό, γίνονται συχνά θεατρικές παραστάσεις και συναυλίες που διοργανώνονται σε τοπικό επίπεδο.

Παραπομπές
----------

1. ↑  *register of objects of cultural heritage in Poland*. www.nid.pl/pl/Informacje\_ogolne/Zabytki\_w\_Polsce/rejestr-zabytkow/zestawienia-zabytkow-nieruchomych/. Ανακτήθηκε στις 22  Νοεμβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ναός Επίσκεψης της Θεοτόκου (Βαρσοβία)** |

* Περιγραφή και φωτογραφίες του Ναού
Ο **Έντουαρντ Άρνετ "Έντι" Τζόνσον,** ή απλά **Έντι Τζόνσον** (γεννημένος 1 Μαΐου 1959 είναι Αμερικανός πρώην καλαθοσφαιριστής. Έχει ύψος 2,01 μ. και αγωνιζόταν στη θέση του σμολ φόργουορντ.

Κολεγιακή καριέρα
-----------------

Ο Έντι Τζόνσον εισήχθη το 1977 στο Πανεπιστήμιο του Ιλινόι και αγωνίστηκε στο Κολλεγιακό Πρωτάθλημα με την ομάδα μπάσκετ του Πανεπιστημίου, τους Ιλινόι Φάιτινγκ Ιλίνι. Αποφοίτησε από το Πανεπιστήμιο του Ιλινόι το 1981, σε ηλικία 22 ετών.

Επαγγελματική καριέρα
---------------------

Ο Έντι Τζόνσον συμμετείχε στα Ντραφτς του ΝΒΑ το 1981 και εξασφάλισε συμβόλαιο συνεργασίας με τους Σακραμέντο Κινγκς, στους οποίους αγωνίστηκε για έξι χρόνια.

Την τριετία 1987-90 αγωνίστηκε στους Φοίνιξ Σανς. Από το 1990 μέχρι και το 1993, ο Έντι Τζόνσον αγωνίστηκε στους Οκλαχόμα Σίτι Θάντερ, γνωστούς και ως Σιάτλ Σούπερσόνικς. Την περίοδο 1993-94 αγωνίστηκε στους Σάρλοτ Μπόμπκατς, γνωστούς και ως Σάρλοτ Χόρνετς.

Το καλοκαίρι του 1994 ταξίδεψε στην Ελλάδα με προορισμό τον Ολυμπιακό Πειραιώς. Στην ελληνική ομάδα παρέμεινε για μία σεζόν, ενώ κατάφερε να κατακτήσει και ένα Πρωτάθλημα Ελλάδας (1995). Με τους ερυθρόλευκους κατάφερε επίσης να φτάσει μέχρι τον τελικό της Ευρωλίγκα του 1995.

Το 1995, ο Έντι Τζόνσον επέστρεψε στην Αμερική και το ΝΒΑ, αγωνιζόμενος αρχικά στους Ιντιάνα Πέισερς (1995-97) και έπειτα στους Χιούστον Ρόκετς (1997-99).

Μετά τη λήξη της περιόδου 1998-99, ο Έντι Τζόνσον αποφάσισε να αποσυρθεί από την ενεργό δράση και να βάλει τέλος στην καριέρα του.

Παραπομπές
----------

1. ↑  Ανακτήθηκε στις 10  Ιουλίου 2019.
2. ↑  Ανακτήθηκε στις 4  Μαρτίου 2021.
3. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
4. ↑  *RealGM*. 1395. Ανακτήθηκε στις 4  Απριλίου 2022.

Πηγές
-----

*
Συντεταγμένες: 40°53′52″N 46°4′51″E﻿ / ﻿40.89778°N 46.08083°E﻿ / 40.89778; 46.08083

Το **Νταλλγιάρ Τζιρνταχάν** (επίσης **Ντελλέρ Τσιρνταχάν**, **Νταλλγιάρ Τζίρνταχαν**, **Νταλγιάρ-Ντζιρντάχαν**, **Τζαφάρ Τζαμπαρλί**) αποτελεί χωριό και δήμο της επαρχίας Σαμκίρ του Αζερμπαϊτζάν. Το 1954 το Χατζιαλακμπαρλή είχε 3.662 κατοίκους.

Ιστορία
-------

Το Νταλλγιάρ Τζιρνταχάν ήταν οικισμός από τον 18ο αιώνα. Τριάντα χρόνια του 20ου αιώνα έκαναν το χωριό χώρο κατοίκησης το καλοκαίρι και διαχείμασης. Μερικές περιοχές του χωριού είναι το Γκιμιρλί, Χατζιμαμεντλί και Μολλαλί. Μετά η κρατική φάρμα ονομάστηκε ως Τζαφάρ Τζαμπαρλί, και σήμερα ονομάζεται έτσι και το χωριό. Υπάρχει μια ποικιλία από παραδόσεις για την σημασία του χωριού, και σύμφωνα με μια θεωρία σχετίζεται με το όνομα του στρατού του Κορογκλού στο ομώνυμο έπος, που ονομαζόταν Ντελιλέρ.

Πολιτισμός και εκπαίδευση
-------------------------

Στο χωριό υπάρχει σχολείο, παιδικός σταθμός, νοσοκομείο και βιβλιοθήκη. Οι μαθητές φοιτούν στο γυμνάσιο του χωριού που ονομάστηκε προς τιμήν του Σαχίν Αμίροφ. Το πάρκο ονομάζεται Ασίκ Γιέχγια μπέι Ντιλγκέμ και εκεί υπάρχει μια λέσχη, σχετικά με την παράδοση της χώρας.

Γεωγραφία
---------

Το χωριό βρίσκεται 8 χιλιόμετρα από την δεξιά όχθη του ποταμού Κούρα, στις πεδιάδες της οικονομικής περιοχής Γκαντζά-Γκαζάχ. Βρίσκεται 10 χιλιόμετρα βόρεια του Σαμκίρ και 5 χιλιόμετρα από τον σιδηροδρομικό σταθμό Νταλλγιάρ, που βρίσκεται στην κατεύθυνση του σιδηρόδρομου Μπακού-Τιφλίδα.

Πληθυσμός
---------

Ο πληθυσμός είναι 3.662 κάτοικοι. Η συντριπτική πλειοψηφία είναι Αζέροι, και είναι μουσουλμάνοι Σιίτες. Επίσης Μεσχετιανοί Τούρκοι ζουν στο χωριό.

| 1977 | 1989 | 2011 | 2012 |
| --- | --- | --- | --- |
| 1659 | 2813 | 3542 | 3662 |

Παραπομπές
----------

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νταλλγιάρ Τζιρνταχάν** |


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αζερμπαϊτζάν
 |

 |
Η αναμνηστική πλάκα για τον αποκεφαλισμό του Νικολάου Β΄ στην πλατεία της Νύσα.
Ο **Νικόλαος Β΄**, πολων. Mikołaj II Niemodliński (π. 1462 - 27 Ιουνίου 1497) από τον Οίκο των Πιαστ-Σιλεσίας ήταν δούκας του Οπόλε-Μπζεγκ-Στσέλτσε-Νιεμόντλιν (το 1476, μαζί με τον πατέρα του) και του Νιεμόντλιν (από το 1476).

Βιογραφία
---------

Ήταν ο τρίτος γιος του Νικολάου Α΄ δούκα του Οπόλε, Μπζεγκ, Στσέλτσε, Νιεμόντλιν και της Αγνής των Πιαστ-Σιλεσίας, κόρης του Λουδοβίκου Β΄ δούκα του Μπζεγκ.

Το 1476 απεβίωσε ο πατέρας του και -δύο μήνες μετά- ο πρωτότοκος αδελφός του Λουδοβίκος. Ανέλαβε το δουκάτο του Οπόλε, Μπζεγκ, Στσέλτσε, Νιμόντλιν μαζί με τον μεγαλύτερο αδελφό του Ιωάννη Β΄. Μάλλον το επόμενο έτος ίσως διαίρεσαν το δουκάτο: κυβερνούσαν από κοινού, όμως με τον Νικόλαο Β΄ να είναι ονομαστικά δούκας του Νιεμόντλιν. Υποστήριζε τον αδελφό του Ιωάννη Β΄ στις πολιτικές του ενέργειες. Το 1477 αγόρασαν το Προύντνικ από τον Κορράδο Ι΄ των Πιαστ-Σιλεσίας-Ολεσνίτσα της Ολεσνίτσα, το 1494 απέκτησαν το Γκλιβίτσε και το 1495 το Τόσεκ. Η μόνη εδαφική απώλεια ήταν το 1481: ο πατέρας τους είχε υποθηκεύσει το Μπζεγκ το 1450, και το 1481 το αγόρασε ο Φρειδερίκος Α΄ των Πιαστ-Σιλεσίας δούκα της Λεγκνίτσα αντί 8500 φίνες και 1500 δουκάτων.

Σε Συνέδριο στη Νύσα, όπου συμμετείχε, ο Νικόλαος Β΄ διαπληκτίστηκε με τον Καζιμίρ Β΄ δούκα του Τσέσυν και τον Ιωάννη Δ΄ Ροτ επίσκοπο του Βρότσλαφ και προσπάθησε να τους μαχαιρώσει. Τον φυλάκισαν και τον αποκεφάλισαν στην αγορά της Νύσα.

Πηγές
-----

* Marek, Miroslav. "Complete Genealogy of the House of Piast". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

1. ↑  dw.2980.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95531086
* GND: 138920982

 |

 |
Ο **Έντου Ντρασένα** (*Eduardo Luiz Abonízio de Souza*, 18 Μαΐου 1981) είναι Βραζιλιάνος παλαίμαχος ποδοσφαιριστή, με ιταλική υπηκοότητα.

Καριέρα
-------

 Ο Ντρασένα, εν δράσει, με τη φανέλα της Φενερμπαχτσέ
Γεννήθηκε στην πόλη Ντρασένα της Βραζιλίας. Ξεκίνησε την καριέρα του από τη Βραζιλιάνικη Γκουαρανί με την οποία κατέκτησε το São Paulo Youth Cup και 3 Copa de Futebol Juvenil Champion. Την περίοδο 2002-2003 αγωνίστηκε για ένα εξάμηνο, ως τον Ιανουάριο του 2003 ως δανεικός στον Ολυμπιακό.

Επέστρεψε στη Βραζιλία, όπου κατέκτησε το εθνικό πρωτάθλημα και το κύπελλο το 2003 με την Κρουζέιρο, καθώς και 2 τοπικά πρωταθλήματα.

Το 2006 μεταπήδησε στην Φενερμπαχτσέ, με την οποία κατέκτησε το Πρωτάθλημα και το Σούπερ Καπ Τουρκίας το 2007. Στις 19/5/2007 σημείωσε το 500ο τέρμα της Φενερμπαχτσέ απέναντι στη Γαλατασαράι.

Το 2009 εντάχθηκε στη Σάντος.

Εθνική Βραζιλίας
----------------

Με την Εθνική Βραζιλίας έχει αγωνιστεί στην ομάδα κάτω των 20 ετών. Με την ομάδα κάτω των 23 ετών συμμετείχε στα προκριματικά για την Ολυμπιάδα του 2004. Από το 2003 είναι διεθνής με την ομάδα των ανδρών και ήταν μέλος της αποστολής στο Κύπελλο Κεντρικής και Νοτίου Αμερικής (CONCACAF Gold Cup) το 2003 και στο Confederations Cup του 2003.

Παραπομπές
----------

1. 1 2 3 4  Minha história EduDracena OfficialSite.com
2. ↑  Santos contrata zagueiro Edu Dracena ESprots.terra.com
3. ↑  Edu Dracena Fenerbahce.com Career Notes
Η **Ντακαΐγια Κούττι** (βεγγαλικά: ঢাকাইয়া কুট্টি) ή Παλαιά Ντακαΐγια (βεγγαλικά: পুরাণ ঢাকাইয়া) είναι μια μοναδική γλώσσα του Μπαγκλαντές. Ομιλείται από τους ανθρώπους της Παλαιάς Ντάκα. Η γλώσσα αυτή αναπτύχθηκε με βάση τα Βεγγαλικά και τα Ούρντου. Αυτή η γλώσσα είναι πλήρως κατανοητή με τα βεγγαλικά, αλλά έχει κάποιο μοναδικό και διαφορετικό λεξιλόγιο.

Ιστορία
-------

Η Ντακαΐγια Κούττι είναι μια ενδιαφέρουσα γλώσσα στο Μπαγκλαντές. Αυτή η γλώσσα είναι βασισμένη στα βεγγαλικά Κρεολική γλώσσα με μεγάλη ποσότητα λεξιλογίου των περσικών, των αραβικών και των Χίντι-Ουρντού. Ο θρύλος λέει ότι οι Παλαιοί Ντακαΐγια ήρθαν από την Δυτική και Βόρεια Ινδία για την εργασία κατά τη διάρκεια της εποχής της Μογγολικής αυτοκρατορίας της Ινδίας. Η Βεγγάλη ήταν διάσημη για την καλλιέργεια ρυζιού. Το ρύζι πρέπει να καθαριστεί για φαγητό ή άλλα έργα. Αυτό το καθάρισμα ονομάζεται "কুটা" (κούτα) στα βεγγαλικά. Το όνομα Κούτι προέρχεται από το "Κούτα".

Χαρακτηριστικά
--------------

Η γλώσσα έχει μερικά δασυνόμενους ήχους. Οι ήχοι [gʱ], [tʃʰ], [dʱ], [bʱ] δεν είναι διαθέσιμοι σε αυτή τη γλώσσα.

Παραπομπές
----------

1. ↑  Hammarström, Harald· Forkel, Robert· Haspelmath, Martin· Bank, Sebastian, επιμ. (2016). «Ντακαΐγια Κούττι». *Glottolog 2.7*. Jena: Max Planck Institute for the Science of Human History.
2. ↑  «ঢাকাইয়া কুট্টি ভাষা - দৈনিক ইত্তেফাক ঈদ সংখ্যা - The Daily Ittefaq». *Ittefaq.com.bd*. Ανακτήθηκε στις 9 Οκτωβρίου 2017.
3. ↑  ঢাকাইয়া কুট্টি ভাষার অভিধান-মোশাররফ হোসেন ভূঞা-প্রকাশনা: ঐতিহ্য-রুমী মার্কেট ৬৮-৬৯ প্যারীদাস রোড-বাংলাবাজার ঢাকা ১১০০
Ο **Νικόλαος Βεντήρης**, του Αντωνίου, (1900-1969) ήταν Έλληνας δημοσιογράφος.

Βιογραφικά στοιχεία
-------------------

Γεννήθηκε στην Καλαμάτα το 1900 και ήταν ο μικρότερος αδελφός των Γεωργίου και Κωνσταντίνου Βεντήρη. Μετά τις εγκύκλιες σπουδές του, σπούδασε νομικά στο Πανεπιστήμιο Αθηνών και ακολούθησε το επάγελμα του μεγαλύτερου αδελφού του, τη δημοσιογραφία.

Διακρίθηκε ως πολιτικός αρθρογράφος πολλών αθηναϊκών εφημερίδων μέχρι που ανέλαβε την διεύθυνση αυτών, μεταξύ των οποίων "Ελεύθερος Λόγος" την περίοδο 1923-1927 και "Ελληνική Ημέρα" την περίοδο 1951-1953. Στη δεκαετία του 1960 ήταν κύριος αρθρογράφος της Βραδυνής. Ιστορικό παρέμεινε σχετικό άρθρο του υπό τον τίτλο "*Αι πτέρυγες της αύριον*" (φ. 6-5-1967) με το οποίο καυτηρίαζε την εκπαιδευτική μεταρρύθμιση του 1964 χαρακτηρίζοντάς την "ηθικόν τέρας" και υπαίτια μόλυνσης και εκτροχιασμού της νεολαίας της εποχής εκείνης, αφορμή λαμβάνοντας από κάποιες πορείες και οργανώσεις νεολαίων που είχαν προηγηθεί.

Ο Νικόλαος Βεντήρης πέθανε δύο χρόνια αργότερα, στις 13 Ιουλίου του 1969

Πηγές
-----

* "Μεγάλη Ελληνική Εγκυκλοπαίδεια" τομ.Β' (συμπλήρωμα).
Ο **Άρδυς** ήταν ένας πρίγκιπας της Δυναστείας των Σελευκιδών, ηγεμόνων της Συρίας κατά την ελληνιστική περίοδο. Ήταν γιος του Αντίοχου Γ' του Μέγα και της βασίλισσας Λαοδίκης Γ'.

Βιογραφικά στοιχεία
-------------------

Την ύπαρξή του αναφέρει ο ιστορικός Τίτος Λίβιος, στο έργο του *«Ιστορία της Ρώμης»*. Στην αφήγηση περιλαμβάνεται η πληροφορία πως όταν ο Αντίοχος Γ' προέλασε το 197 από τη Συρία στις Σάρδεις τοποθέτησε ως επικεφαλής ενός σώματος στρατού δύο από τους γιους του: το Μιθριδάτη και τον Άρδυ. Αξιοσημείωτο είναι πως το πρώτο όνομα είναι περσικό και το δεύτερο λυδικό (ελληνικό). 
Ο Πολύβιος αναφέρει ωστόσο κάποιον Άρδυ, διοικητή της δεξιάς πτέρυγας ιππικού του Αντίοχου Γ' κατά τη μάχη εναντίον του σφετεριστή Μόλωνα. Οπότε δεν αποκλείεται και να πρόκειται για μια σύγχυση μεταξύ των δύο προσώπων.

Σημειώσεις
----------

1. ↑  Τίτος Λίβιος, *«Ιστορία της Ρώμης»*, 33.19
2. ↑  Υπάρχουν αμφιβολίες σχετικά με την ταυτότητά του, αλλά η επικρατούσα άποψη θέλει να πρόκειται για τον Αντίοχο Δ' Επιφανή, ο οποίος αργότερα άλλαξε το όνομά του.
3. ↑  Πολύβιος, 5.53.2

Πηγές
-----

* Cleopatra I Αρχειοθετήθηκε 2007-08-29 στο Wayback Machine. βιογραφία από τον Christopher Bennett, σημείωση 4.iv
* Τίτος Λίβιος, *«Ιστορία της Ρώμης»*, 33.19
* Children of Antiochus III

Δείτε Επίσης
------------

* Δυναστεία των Σελευκιδών
* Αυτοκρατορία των Σελευκιδών
* Ελληνιστική Περίοδος
H **Νταλάρνα** (σουηδικά: *Dalarna*‎, προφορά: [ˈdɑ̂ːlaɳa]) είναι ιστορική επαρχία στην κεντρική Σουηδία. Συνορεύει με το Χαργιεντόλεν, το Χέλσινγκλαντ, το Γιέστρικλαντ, το Βέστμανλαντ, και το Βέρμλαντ. Οροθετείται επίσης από τη Νορβηγία στα δυτικά. Τα σύνορα της επαρχίας συμπίπτουν κυρίως με τη σύγχρονη διοικητική Κομητεία Νταλάρνα.

Η λέξη "Νταλάρνα" σημαίνει "κοιλάδες". Η περιοχή είναι ένας προορισμός διακοπών για Σουηδούς από το νότο, οι οποίοι συχνά ταξιδεύουν εκεί για καλοκαιρινές διακοπές, που αντλούνται από τις λίμνες ψαρέματος, τις κατασκηνώσεις και τα δάση της; πιθανό να έχει έναν κήπο λαχανικών και μηλιές. Στα μέσα Ιουνίου, γιορτές και χοροί καλοκαιρινών φεστιβάλ πραγματοποιούνται σε πολλά από τα μικρά χωριά και στις μεγαλύτερες πόλεις. 

Η Νταλάρνα είναι μια περιοχή γεμάτη ιστορικές ενώσεις, με ισχυρά τοπικά χαρακτηριστικά όσον αφορά τα προϊόντα της, και ιδιαίτερα τους ανθρώπους της. Στη δυτική συνοικία Λίμα, μερικοί άνθρωποι στα χωριά μιλούν μια παραδοσιακή διάλεκτο, την δαλεκαρλιανή (*Dalecarlian*), ενώ στο Ελβντόλεν, μιλούν μια διάλεκτο, την ελφδαλιανή, τόσο ξένη όσο η Νορβηγική και η Δανική. 

Ιστορικά, οι άνθρωποι της Δαλεκαρλίας - που ονομάζονται Δαλεκαρλιανοί, ή Δαλέσιοι και Δαλέσιες - ήταν διάσημοι για την ανεξάρτητη φύση τους απέναντι στην εξουσία. Η παλαιά σκανδιναβική μορφή του ονόματος της επαρχίας είναι **Γιορνμπερελάντ** (*Járnberaland*), που σημαίνει "η γη των σιδερένιων μεταφορέων".

Η Νταλάρνα είναι περίπου το μέγεθος ολόκληρης της Γιουτλάνδης.

Δουκάτο
-------

Από το 1772, οι Σουηδοί/ές Πρίγκιπες/ίσσες φέρουν τον τίτλο του/ης Δούκα/ισσας από διάφορες επαρχίες και είναι αποκλειστικά μόνο ονομαστικός τίτλος.

* Πρίγκιπας Αύγουστος (1831–1873)
* Πριγκίπισσα Θηρεσία (1864–1914)
* Πρίγκιπας Κάρολος Ιωάννης (1916–1946)
* Πρίγκιπας Γαβριήλ (2017–σήμερα)

Παραπομπές
----------

1. ↑  «Folkmängd i landskapen den 31 december 2016». Statistics Sweden.
2. ↑  Folkmängd i landskapen den 31 december 2016 Statistics Sweden.
3. ↑  «Folkmängd i landskapen den 31 december 2020». Statistics Sweden.
4. ↑  «Folkmängd i landskapen den 31 december 2019» (στα Σουηδικά). Statistics Sweden. 19 Μαρτίου 2020. Ανακτήθηκε στις 20 Απριλίου 2020.
5. ↑  Eric Linklater. *The Life of Charles XII*. σελίδες 53–54 and throughout.
6. ↑  Πρότυπο:Cite Merriam-Webster
7. ↑  Robert Nisbet Bain (1970) [1894]. *Gustavus III and His Contemporaries*. **Two**. New York [London]. σελίδες 33–35 and throughout.
8. ↑  Älvdalska - eget språk eller värsting bland dialekter? | Språktidningen, spraktidningen.se
9. ↑  Asernes Æt, Hunnerhæren mod Kong Frode I.'s danske styrker - 2 personer ved navn "Hun", og 2 personer ved navn "Hunding", verasir.dk
10. ↑  járn, islex.is
11. ↑  bera, islex.is
12. ↑  land, islex.is

Εξωτερικοί σύνδεσμοι
--------------------

* Πολυμέσα σχετικά με το θέμα  Dalarna στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 238973417
* LCCN: sh85035509
* GND: 4010935-5
* BNF: cb119875922 (data)

 |

 |
Ο **Άντζεϊ Στενκάουα** (πολωνικά: Andrzej Stękała) (γενν. 30 Ιουνίου 1995) είναι Πολωνός άλτης του σκι και μέλος της Εθνικής Πολωνίας. Κατέκτησε το χάλκινο μετάλλιο με την ομάδα στο Παγκόσμιο Πρωτάθλημα Άλματος Σκι του 2020.

Καριέρα
-------

Το ντεμπούτο του Στενκάουα στο Παγκόσμιο Κύπελλο πραγματοποιήθηκε στο Ένγκελμπεργκ το 2015. Το καλύτερο του αποτέλεσμα μέχρι στιγμής είναι η τρίτη θέση με την πολωνική ομάδα σε ομαδικό γεγονός στο Ζακοπάνε το 2016. Στις 12 Φεβρουαρίου 2016, στο Βίκερσουντμπακεν, βελτίωσε τον προσωπικό του καλύτερο ρεκόρ στα 168 μέτρα. Την επόμενη μέρα έκανε νέο προσωπικό ρεκόρ, με 198 μέτρα. Στις 14 Φεβρουαρίου 2015, βελτίωσε τον προσωπικό του καλύτερο ρεκόρ στα προκριματικά κατά τη διάρκεια του ίδιου Σαββατοκύριακου στο Βίκερσουντ, με 235 μέτρα, που είναι 16,5 μ. λιγότερο από το εθνικό ρεκόρ της Πολωνίας (το ρεκόρ 251,5 μ. ανήκει στον Κάμιλ Στοχ).

Στις 29 Ιανουαρίου 2021, κέρδισε τον πρώτο αγώνα προκριματικών στην καριέρα του, μετά από ένα άλμα 152 μέτρων (ένα μέτρο λιγότερο από το τότε ρεκόρ λόφου) στο Βίλινγκεν.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άντζεϊ Στενκάουα** |

1. ↑  (Αγγλικά) *FIS database*. 174246. Ανακτήθηκε στις 26  Απριλίου 2022.
2. ↑  Michał Bugno (14 Δεκεμβρίου 2015). «Andrzej Stękała zadebiutuje w Pucharze Świata» (στα Πολωνικά). wp.pl. Ανακτήθηκε στις 1 Ιανουαρίου 2021.
3. ↑  «Puchar Świata w skokach narciarskich: Stękała, Kot, Hula i Stoch na podium w Zakopanem» (στα Πολωνικά). sport.dziennik.pl. 23 Ιανουαρίου 2016. Ανακτήθηκε στις 1 Ιανουαρίου 2021.
4. ↑  «Puchar Świata w Planicy: Nowy rekord Polski Kamila Stocha. Polacy na podium!» (στα Πολωνικά). gp24.pl. 25 Μαρτίου 2017. Ανακτήθηκε στις 29 Ιανουαρίου 2021.
5. ↑  Piotr Majchrzak (29 Ιανουαρίου 2021). «Kapitalna forma Polaków w Willingen! Stękała wygrywa kwalifikacje! Rekord Murańki» (στα Πολωνικά). sport.pl. Ανακτήθηκε στις 29 Ιανουαρίου 2021.